gu en gu gu gu gu en gu gu gu gu gu gu gu gu gu gu gu gu en gu gu gu gu gu gu gu gu gu gu gu gu gu gu gu gu gu gu gu en gu gu gu gu en gu gu gu en en en
અમદાવાદમાં આજે બપોરથી હાર્દિક પટેલના આમરણાંત ઉપવાસઃ શાંતિની અપીલ
અમદાવાદ તા. રપઃ આજે બપોરે ત્રણ વાગ્યાથી પાટીદારોને અનામત અને ખેડૂતોના પ્રશ્ને 'પાસ'ના યુવા નેતા હાર્દિક પટેલના આમરણાંત ઉપવાસ શરૃ થનાર છે, ત્યારે તેમના નિવાસસ્થાને પાટીદાર પહોંચી રહ્યા છે. કોંગ્રેસના કેટલાક ધારાસભ્યો પણ પહોંચ્યા છે. તેમના નિવાસસ્થાન સહિત અમદાવાદમાં ચૂસ્ત બંદોબસ્ત ગોઠવાયો છે  અને શહેર જાણે પોલીસ છાવણીમાં ફેરવાયું છે. રાજ્યના અનેક જિલ્લાઓમાં કલમ-૧૪૪ જાહેર થઈ ગઈ છે, અને 'પાસ'ના કન્વિનરોને નજરકેદ કરાયા છે. અમદાવાદ જતા પાટીદારોને ઠેર-ઠેર અટકાયતમાં લેવાઈ રહ્યા હોવાના અહેવાલો આવી રહ્યા છે.
પાસના મુખ્ય નેતા હર્દિક પટેલ આજે રપ ઓગસ્ટથી બપોર પછી ૩ વાગ્યાથી આમરણાંત ઉપવાસ કરવા જઈ રહ્યો છે. તેના ભાડાના ફાર્મ હાઉસ પર ઉપવાસ કરવાનો છે ત્યારે તેમાં સામેલ થવા માટે તેના નિવાસસ્થાને પાટીદારો પહોંચી રહ્યા છે. હાર્દિકના ઉપવાસમાં જોડાવવા માટે મહેસાણા સહિત ગુજરાતના વિવિધ વિસ્તારોમાંથી અમદાવાદ જતાં પાસ આગેવાન અને પાટીદારોની પોલીસે અટકાયત કરવાનું શરૃ કર્યું છે. મહેસાણામાં સુરેશ ઠાકરે અને સતિષ પટેલ સહિતની અટકાયત કરાઈ છે, જ્યરે બનાસકાંઠામાં ૧૯ પાટીદાર યુવાનોને પાલનપુરથી અટકાયત કરી છે, જ્યારે પંચમહાલમાં પાસ કન્વિનર નીરજ પટેલની કાલોલથી અટકાયત કરાઈ છે. સુરતના પાસ કન્વિનર નિલેશ કુંભાણીની પણ અટકાયત થઈ છે.
કોંગ્રેસના ધારાસભ્યો લલિત વસોયા, લલિત કગથરા અને કિરીટ પટેલ પણ તેના નિવાસે સમર્થન માટે પહોંચી ગયા છે. તેમના ઉપવાસને પોલીસે કોઈપણ સ્થળે મંજુરી આપી નથી, પરંતુ હાર્દિકે તેમના અમદાવાદના નિવાસસ્થાને ઉપવાસ શરૃ કરશે.
ખેડૂતોના પ્રશ્ને તેમજ પાટીદાર અનામત આંદોલન માટે આજથી પાટીદાર અનામત આંદોલન સમિતિનો કન્વિનર હાર્દિક પટેલ બપોરે ૩ વાગ્યાથી ઉપવાસ આંદોલન શરૃ કરનાર છે, ત્યારે સમગ્ર રાજ્યમાં પોલીસ એલર્ટ થઈ ગઈ છે. પરિસ્થિતિનો પળેપળનો તાગ મેળવી રહી છે. રાજ્યમાં શાંતિ બની રહે અને કોઈ અનિચ્છનિય બનાવ ન બને તે માટે કડક પ્રબંધો કર્યા છે. પાટીદાર વિસ્તારોમાં કડક પેટ્રોલીંગ હાથ ધર્યું છે તો રાજ્યના અનેક જિલ્લાઓમાં ૧૪૪ ની કલમનો મધરાતથી પ્રારંભ થયો છે.
હાર્દિક પટેલે સહુને શાંતિ જાળવવા અને તેમની આ લડાઈને બધા સમાજ સાથે મળી લડે તેવી અપીલ સાથે અસામાજિકો આ સ્થિતિનો લાભ ન લ્યે તે જોવા પોલીસ-સરકાર સહિત સહુને અપીલ કરી છે. હાર્દિકે કહ્યું છે કે, બહારના રાજ્યોમાંથી ર૮ મીથી હજારો લોકો સમર્થનમાં આવી પહોંચશે. કેજરીવાલ, અખિલેશ, મમતા સહિતના આગેવાનો તેના સમર્થનમાં જોડાશે તેમ પણ તેણે જણાવ્યું છે. હાર્દિક પટેલને વીસનગર તોડફોડ કેસમાં લાલજી પટેલ સાથે જાત જામીનગીરી ઉપર જામીન મંજુર કરાયા છે, તો રાજદ્રોહના ગુન્હામાં પાસના મોટા ગજાના નેતા અલ્પેશ કથિરિયાને સુરત કોર્ટે ર૭ મી સુધી રિમાન્ડ પર સોંપેલ છે. હાર્દિક જ્યાં ઉપવાસ કરી રહેલ છે તે વૈષ્ણોદેવી પાસેના નિવાસે મોટી સંખ્યામાં પોલીસ ગોઠવી દેવાઈ છે.
ગાંધીનગરમાં સચિવાલય ઉપર કોઈ ઘૂસી ન શકે તે માટે ભાલા આકારે પટ્ટાઓ લગાવાય છે. રાજકોટમાં મોડી રાત્રે તમામ પોલીસ અધિકારીઓની બેઠક મળ્યાના અહેવાલ મળે છે. અજંપાભર્યા માહોલ વચ્ચે હાર્દિક આમરણાંત ઉપવાસ કરશે. હાર્દિક પટેલ ગુજરાતના ખેડૂતોનું સંપૂર્ણ દેવું અને પાટીદાર સમાજને અનામત મળે તેવી મુખ્ય માંગણીઓ સાથે હાર્દિક આજથી આમરણાંત ઉપવાસ પર ઉતરી રહ્યો છે.
હાર્દિકના ઉપવાસને લઈને પોલીસ એક્શનમાં આવી ગઈ છે. હાર્દિકના ઘર બહાર મોટી સંખ્યામાં પોલીસ કાફલો ખડકી દેવામાં આવ્યો છે. અહીં આવતા તમામ વાહનોનું સઘન ચેકીંગ હાથ ધરવામાં આવી રહ્યું છે. હાર્દિકનું ઘર પોલીસ છાવણીમાં ફેરવાઈ ગયું છે.ે આ સિવાય પાટીદાર ગઢ ગણાતા પૂર્વના વિસ્તારો અને બાપુનગર, ઓઢવ, નિકોલ સહિત અનેક વિસ્તારોમાં પોલીસનો મોટો ખડકલો કરી દેવામાં આવ્યો છે. હાર્દિક પટેલના ઉપવાસને પગલે પોલીસ કાફલો ખડકી દેવામાં આવ્યો છે. અમદાવાદના પૂર્વ વિસ્તારમાં સ્થાનિક પોલીસ સાથે એસઆરપીની ત્રણ ટૂકડી ખડે પગે કરી દેવામાં આવી છે. સાથે ૩ ડીસીપી, ૮ એસીપી, ૩પ પીઆઈ, ૩૦૦ પીએસઆઈ અને ૩૦૦૦ પોલીસ જવાનો સુરક્ષા માટે તહેનાત કરવામાં આવ્યા છે.
આ સિવાય સોશિયલ મીડિયામાં હાર્દિકના ઉપવાસને પગલે કોઈ ખોટા મેસેજનો ફેલાવો ન થાય તે માટે સાયબર ક્રાઈમ સોશિયલ મીડિયા પર ચાંપતી નજર રાખી રહ્યું છે. ભૂતકાળમાં પણ પોલીસે પાટીદાર આંદોલનો વખતે ઈન્ટરનેટ બંધ સુધીના પગલાં ભર્યા છે. પાસ કન્વિનર હાર્દિક પટેલને ગાંધીનગર સત્યાગ્રહ છાવણીમાં આમરણાંત ઉપવાસ આંલન માટે માંગેલી મંજુરીને ગાંધીનગર જિલ્લા કલેક્ટરે શુક્રવારે ફગાવી દીધી હતી. હવે હાર્દિક આજથી તેના એસજી હાઈ-વે પાસે આવેલા નિવાસસ્થાને બપોરે ૩ વાગ્યાથી આમરણાંત ઉપવાસ કરી રહ્યો છે. પહેલા દિવસે ઉપવાસ આંદોલનમાં કેટલાક લોકો જોડાશે તે વિશે હાર્દિકે સ્પષ્ટ જણાવ્યું નથી. આંદોલનને લઈ ફરી વાર સરકાર-પોલીસ તંત્ર સાથે ઘર્ષણના એંધાણ વર્તાશે તેવી ભીતિ પાસ ટીમે વ્યક્ત કરી છે. ઉપવાસ આંદોલનના એક દિવસ પહેલા સત્યાગ્રહ છાવણી માટે માગેલી મંજુરી ફગાવી દેવાઈ છે, જેની પાછળ એવું કારણ આપવામાં આવ્યું છે કે, પોલીસ સાથે ચર્ચા અને અભિપ્રાય પછી સુરક્ષાના કારણસર આંદોલનને મંજુરી નહિં આપવાનું નક્કી કરાયું છે.
આમરણાંત ઉપવાસને લઈને સરકાર અને પોલીસ જે રીતે લોકશાહીનું હનન કરી રહી છે તેમજ પાસના કાર્યકરોને જે રીતે પરેશાન કરવામાં આવી રહ્યા છે, તેને લઈને વિજય સંકલ્પ આમરણાંત ઉપવાસ પહેલા હાર્દિક પટેલે પત્રકાર પરિષદ પણ સંબોધી હતી અને આમરણાંત ઉપવાસ અંગે પ્રતિબદ્ધતા વ્યક્ત કરી હતી.
અમદાવાદમાં હાર્દિક પટેલના ઉપવાસને પગલે સુરતમાં પણ ઠેર ઠેર પોલીસ બંદોબસ્ત ગોઠવી દેવામાં આવ્યો છે. શહેરના વરાછા, કાપોદ્રા, સરથાણા, મોટા વરાછા, કતારગામ સહિત વિસ્તારોમાં પોલીસ કાફલો તહેનાત કરી દેવામાં આવ્યો છે.
હાર્દિક પટેલના ઉપવાસ અદોલનનું શિડ્યુઅલ
આજે હાર્દિક ઉપવાસ કરી રહ્યો છે ત્યારે તેણે આજથી લઈને આગામી તારીખ ૬ સુધી ઉપવાસનું શિડ્યુઅલ જાહેર કર્યું છે. તેમાં ક્યા વિસ્તારના પાટીદારો સમર્થનમાં જોડાશે તેનો ઉલ્લેખ કર્યો છે. સાથે જ મધ્યપ્રદેશ, રાજસ્થાન, બિહાર, મહારાષ્ટ્ર, ઉત્તરપ્રદેશ અને હરિયાણાના ખેડૂતો અને સવર્ણો પણ ૨૮મીએ હાજર રહેશે તેવું જાહેર કરાયું છે. સાથે જ એ સિવાયના પાટીદારોને પણ ગમે ત્યારે ઉપવાસમાં જોડાવવા માટે આહ્વાન કર્યું છે.
તબક્કાવારનું ૧૩ દિવસનું હાર્દિકના ઉપવાસનું શિડ્યુઅલ જોઈએ તો આજે સમગ્ર ગુજરાતમાંથી પાટીદાર સમાજ ઉપસ્થિત રહેશે. તા. ૨૬ ઓગસ્ટના સમગ્ર ગુજરાતમાંથી મોટી સંખ્યામાં પાટીદાર બહેનો હાર્દિક પટેલને રક્ષાબંધન નિમિત્તે મળવા આવશે. તેમજ ઉપલેટા, ધોરાજી, ધ્રાંગધ્રા, ઊંઝા, ભાણવડ અને ચાણસ્માના પાટીદારો અને તા. ૨૭ ઓગસ્ટના માણાવદર, જામજોધપુર, ભેંસાણ, વિસાવદર, કેશોદ, લાલપુર, કાલાવડ, ધ્રોલ, જોડીયા અને જામનગરના પાટીદારો ઉપસ્થિત રહેશે.
૨૮ ઓગસ્ટના મધ્યપ્રદેશ, રાજસ્થાન, બિહાર, મહારાષ્ટ્ર, ઉત્તરપ્રદેશ અને હરિયાણાના ખેડૂતો તેમજ ત્યાંના સવર્ણ સમાજના આગેવાનો ઉપસ્થિત રહેશે. તેમજ હિંમતનગર, વડાલી, ઈડર, તલોદ અને પ્રાંતિજના પાટીદારો અને તા. ૨૯ ઓગસ્ટના ટંકારા, મોરબી, માળીયા, પડધરી, હળવદ, વાંકાનેર, લોધિકા, કોટડા-સાંગાણી, જસદણ, ગોંડલ, જેતપુર અને જામકંડોરણાના પાટીદારો તેમજ ૩૦ ઓગસ્ટના જુનાગઢ, સોમનાથ, ગીર ગઢડા, ભાયાવદર, પાનેલી, વંથલી, માળીયા, મેંદરડા, તાલાલા, બાબરા, લાદી, સાવરકુંડલા, બગસરા, ધારી, ખાંભા, લીલીયા, અમરેલી, રાજુલા અને કુંકાવાવના પાટીદારો ઉપસ્થિત રહેશે. તા. ૩૧ ઓગસ્ટના ભાવનગર, ઘોઘા, સિહોર, ગારિયાધાર, પાલિતાણા, સુરત, તળાજા અને મહુવાના પાટીદારો ઉપસ્થિત રહેશે.
તેવી જ રીતે તા. ૧ સપ્ટેમ્બરના બહુચરાજી, લખતર, ધોળકા, બાવળા, સાણંદ, માણસા, ગોઝારીયા, વિસનગર, સતલાસણા, વિજાપુર, કલોલ, ગાંધીનગર અને દહેગામના પાટીદારો ર-સપ્ટેમ્બરે અમદાવાદ, માંડલ, દેત્રોજ, વિરમગામ, દસક્રોઈ, પાટડી, વઢવાણ, મૂળી, ચોટીલા, સાયલા, ચુડા અને લીંબડીના પાટીદારો, તા. ૩-સપ્ટેમ્બરે સિદ્ધપુર, પાટણ, પાલનપુર, રાપર, ભૂજ, નખત્રાણા, ગાંધીધામ, કડી, વડનગર, મહેસાણા, તેનપુર, બાયડ, માલપુર, મોડાસા અને ધનસુરાના પાટીદારો અને તા. ૪-સપ્ટેમ્બરે કુતિયાણા, જુનાગઢ, બોટાદ, ગઢડા, વલ્લભીપુર, ઉમરાળા, લુણાવાડા, શહેરા, ગોધરા, હાલોલ, કાલોલ, કડાણા, ખાનપુર, સંખેડા, ડભોઈ, કરજણ, પાદરા, સિનોર, વાઘોડિયા અને વડોદરાના પાટીદારો ઉપસ્થિત રહેશે.
તા. પ-સપ્ટેમ્બરે કપડવંજ, વીરપુર, બાલાસિનોર, કઠલાલ, ખેડા, માતર, નડિયાદ, ઠાસરા, સોજીત્રા, ઉમરેઠ, આણંદ, પેટલાદ, ખંભાત, બોરસદ અને રાજપીપળાના પાટીદારો ઉપસ્થિત રહેશે. જ્યારે ૬-સપ્ટેમ્બરે ભરૃચ, જંબુસર, આમોદ, ઝઘડિયા, નવસારી, વલસાડ અને અંકલેશ્વરના પાટીદારો ઉપસ્થિત રહેશે.
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
માર્કેટ યાર્ડ - હાપા, જામજોધપુર, જામનગર બ્રાસ સીટી:
માર્કેટ યાર્ડ - હાપા   ઘઉં ....242 ...383 । મગ ....800 ...1680 । લસણ ....160 ...805 । ચણા। ....160 ...805   માર્કેટ યાર્ડ - જામજોધપુર   કપાસ। ....780 ...937 । જીરૂ। ....2600 ...3125 । અરેંડા। ....650 ...729   જામનગર બ્રાસ સીટી   બ્રાસ હાની ઢાંળો ...315.00 । બ્રાસ હાની વાસંણ ...327.00 । બ્રાસ હાની પાઈપ ...329.00 । બ્રાસ વિલાયતી ....310.00
Home | About us | About Jamnagar | Advt.Tariff | E-Paper | Feedback | Contact us | Privacy Policy
Copyright 2019 Nobat, All Rights reserved.
Website Developed by : Skynet Technologies India